open-index/open-wikipedia-markdown huggingface dataset:
ომონია (საფეხბურთო კლუბი)

**ომონია ნიქოზია**, საყოველთაოდ ცნობილია როგორც **ომონია** () — კვიპროსის საფეხბურთო კლუბი, დაარსდა ქალაქ ნიქოზიაში, ასპარეზობს კვიპროსის პირველ დივიზიონში. „ომონია“ კვიპროსის ერთ-ერთი ყველაზე წარმატებული კლუბია. არის კვიპროსის პირველი დივიზიონის 21-გზის ჩემპიონი, 5-ჯერ შეძო ოქროს დუბლის შესრულება და 4-ჯერ ზედიზედ მოიგო ქვეყნის შიდა თასი.

## ტიტულები 
* **კვიპროსის ჩემპიონი: 21**
** 1961, 1966, 1972, 1974, 1975, 1976, 1977, 1978, 1979, 1981, 1982, 1983, 1984, 1985, 1987, 1989, 1993, 2001, 2003, 2010, 2021
* **კვიპროსის თასის ფლობელი: 16**
** 1965, 1972, 1974, 1980, 1981, 1982, 1983, 1988, 1991, 1994, 2000, 2005, 2011, 2012, 2014, 2022, 2023
* **კვიპროსის სუპერთასის ფლობელი: 17** (რეკორდი)
** 1966, 1979, 1980, 1981, 1982, 1983, 1987, 1988, 1989, 1991, 1994, 2001, 2003, 2005, 2010, 2012, 2021

## მთავარი მწვრთნელები 
*  პამპოს ავრამიდესი (1953–55)
*  იგორ ნეტო (1966–67)
*  იანჩო არსოვი (1988)
*  ჰელმუტ სენეკოვიჩი (1991)
* ანდრეას მიხაელიდესი (1997—1999)
*  დუშან გალისი (1999)
*  იანჩო არსოვი (1999—2000)
*  ასპარუჰ ნიკოდიმოვი (2000)
*  არი ჰანი (2000)
*  ჰენკ ჰუვარტი (2000—2001)
*  ანდრეას მუსკალისი (2002)
*  ტონი სავევსკი (2002—2004)
*  ფრანციშეკ სმუდა (2004)
*  ჰენკ ჰუვარტი (2004—2005)
*  იოან ანდონე (2005—2007)
*  დრაგან ოკუკა (2007)
*  იოანის მაცურაკისი (2007)
*  გეორგოს სავედისი (2008)
*  ნედიმ ტუტიჩი (2008—2009)
*  ტაკის ლემონისი (2009—2010)
* / დუშან ბაევიჩი (2010—2011)
*  ნეოფიტუს ლარკუ (2011—2012)
*  ტონი სავევსკი (2012—2013)
*  მიგელ ანხელ ლოტინა (2014)
*  კოსტას კაიაფასი (2014—)

## რესურსები ინტერნეტში 
* ოფიციალური საიტი 

კატეგორია:კვიპროსის საფეხბურთო კლუბები
კატეგორია:ომონია ნიქოზია
ვან-ჩაი (სადგური)

**ვან-ჩაი** — სადგური ჰონგ-კონგში, კუნძულის ხაზზე. მდებარეობს ვან-ჩაიში, ვან-ჩაის რაიონში. სადგური გაიხსნა 1985 წლის 31 მაისს.

## რესურსები ინტერნეტში
*MTR Corporation Limited - Wan Chai Station Street Map 
*MTR Corporation Limited - Wan Chai station location map
*MTR Corporation Limited - Wan Chai Station train service time 

კატეგორია:კუნძულის ხაზი
ავსტრალიური ნაგაზი

**ავსტრალიური ნაგაზი** () — ძაღლის ჯიში, რომელიც გამოყვანილია ავსტრალიაში XX საუკუნეში.

ეს ჯიში გამოიყვანეს კალიფორნიაში XIX საუკუნეში. მის წინაპრებს შორის არიან ახალი ზელანდიიდან და ავსტრალიიდან ჩამოყვანილი ნაგაზები. ავსტრალიური ნაგაზი, რომელსაც ცოტა ვინმე თუ იცნობს შეერთებული შტატების გარეთ, დღესდღეობით პოპულარობას იძენს. ეს არის მისი კარგი ხასიათის, კეთილგანწყობის და გარეგნობის დამსახურება. ავსტრალიური ნაგაზის თავდაპირველი დანიშნულება იყო ცხვრების მწყემსვა კალიფორნიის ცვალებად კლიმატში, თუმცა მოგვიანებით ის გამოსადეგი აღმოჩნდა როგორც ოჯახში საცხოვრებლად, ასევე, მეძებრის და მაშველი ძაღლის სახით. 

ამ ცხოველის ხასიათი ოქროსფერ რეტრივერს და ლაბრადორ რეტრივერს ჰგავს, ალერსიანი და თამაშის მოყვარულია, თუმცა შენარჩუნებული აქვს მუშა თვისებები. ავსტრალიურ ნაგაზს აქვს ზომიერად უხეში ბალანი, რომელიც განსაკუთრებით ხშირია კისერსა და მკერდზე. ბალნის შეფერილობა შეიძლება იყოს ჟღალი თეთრით, ღვიძლისფერი, მარმარილოსებრი, შავი და განსაკუთრებული მოვლა სჭირდება. სხეული ზომიერი სიგრძისაა. ის კარგად უძლებს სიცივეს, ქალაქის პირობებში ცხოვრებას, ადვილად ეგუება ბავშვებს და სხვა ძაღლებს. ადვილად იწვრთნება.

## რესურსები ინტერნეტში
* ავსტრალიური ნაგაზი (ინგლისური)

კატეგორია:მეცხვარე და მოდარაჯე ძაღლები
კატეგორია:ავსტრალიური წარმოშობის ძაღლის ჯიშები
ლა-ვიქტორია (ვალიე-დელ-კაუკა)

**ლა-ვიქტორია** () — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 700 მეტრზე. 2005 წლის მონაცემებით, მოსახლეობა 13 722 ადამიანს შეადგენდა, სიმჭიდროვე 49.72 ადამიანი კმ²-ზე. ფართობი 276 კმ²-ია.

## იხილეთ აგრეთვე
* კოლუმბიის ქალაქების სია

## რესურსები ინტერნეტში
**კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი*  
**statoids.com-ის მონაცემები*

კატეგორია:ვალიე-დელ-კაუკის დეპარტამენტის მუნიციპალიტეტები და ქალაქები
ლანკაშირული ჰილერი

**ლანკაშირული ჰილერი** () — ძაღლის ჯიში, რომელიც გამოყვანილია დიდ ბრიტანეთში XVII საუკუნე/1960-იანი წლებში.

ჰილერები, რომლებიც შინაური ცხოველების გადასარეკად მათ ფეხებში კბენდნენ, ყველგან იყვნენ, სადაც ნახირ ბაზრობებზე მიერეკებოდნენ. ლანკაშირელი ჰილერები XX საუკუნის დასაწყისამდე გაქრნენ. თანამედროვე ჯიში, რომელიც 1960-იან წლებში გაჩნდა, მიიღეს უელშ კორგი პემბროკის და მანჩესტერული ტერიერის შეჯვარების გზით. მექანიზებული ტრანსპორტის გაჩენასთან ერთად ჰილერების ყოლის აუცილებლობა შემცირდა. დიდ ბრიტანეთში გაქრნენ ისეთი ძაღლები, როგორიცაა იორქშირული და ნორფოლკური ჰილერები, დრევერ ქერი და სმიტფილდის ლონდონური კოლი. თანამედროვე ლანკაშირული ჰილერი, მიუხედავად იმისა, რომ საწყისი ჯიშისგან დიდად არ განსხვავდება, იშვიათად გამოიყენება პირვანდელი დანიშნულებით და მისთვის არასოდეს უსწავლებიათ ამგვარად მუშაობა.

ლანკაშირული ჰილერი ცოცხალი ცხოველია და სიხარულით იჭერს ვირთხებს და კურდღლებს. ეს თვისებები მას მონათესავე ტერიერებისგან ერგო. ასევე კარგი კომპანიონია. ლანკაშირული ჰილერის წინა თათები დაფარულია ღია-ყავისფერი ბალნით. სხეულის ზომებთან შედარებით ფეხები მოკლე ჩანს. კუდი ზურგისკენაა დახვეული. დრუნჩზე არსებული ბალანი სხეულის სხვა ნაწილებთან შედარებით უფრო ადრე იცვლის შეფერილობას ასაკის მატებასთან ერთად. მკერდი და მუცელი გრძელი და ღრმაა. ზურგი ძლიერია. უკანა ფეხებზე მუსკულატურა კარგადაა განვითარებული. აქვს დიდი, სუფთა თვალები. ლანკაშირული ჰილერი ადვილად იტანს სიცივეს. ძნელად იწვრთნება. ძნელად ეგუება ბავშვებს. კარგი მოდარაჯეა.

## რესურსები ინტერნეტში
* ლანკაშირული ჰილერი (ინგლისური)

კატეგორია:მეცხვარე და მოდარაჯე ძაღლები
კატეგორია:ბრიტანული წარმოშობის ძაღლის ჯიშები
(2060) ქირონი

მინი|მარჯვნივ|ქირონი
**2060 ქირონი** (), ადრე *1977 UB*, *95P/Chiron* — პირველი აღმოჩენილი ასტეროიდი კენტავრების ჯგუფისა. აგრეთვე კატალოგიზირებულია, როგორც კომეტა (). ქირონის პერიჰელიუმი მდებარეობს სატურნის ორბიტის შიგნით, აფელიუმი — ურანის ორბიტასთან ახლოს.

ქირონის ორბიტა არ არის სტაბილური მილიონი წლების მასშტაბებში, რაც ამტკიცებს იმას, რომ იგი დიდი ხნის განმავლობაში არ იყო თავის ამჟამინდელ ორბიტაზე. ეს ფაქტი საშუალებას გვაძლევს, ვივარაუდოთ, რომ ასტეროიდი წარმოშობით კოიპერის სარტყლიდანაა.

## რესურსები ინტერნეტში 
* JPL Small-Body Database Browser on 2060 Chiron 
* База данных MPC по малым телам Солнечной системы (2060) 
* The Chiron Perihelion Campaign. 

კატეგორია:კომეტები
კატეგორია:ასტეროიდები
კენტავრები (ასტეროიდები)

[მინი|მარჯვნივ|300px|[მზის სისტემა|მზის სისტემის ობიექტების განლაგება. კენტავრები (ნარინჯისფერი) განლაგებულია კოიპერის სარტყლის (მწვანე ფერი) შიგნით, ნაწილობრივ ასევე მის ფარგლებს გარეთაც]]
**კენტავრები** — ასტეროიდების ჯგუფი, რომელიც მდებარეობს იუპიტერისა და ნეპტუნის ორბიტებს შორის. მახასიათებლებით გარდამავალია მთავარი სარტყლის ასტეროიდებსა და კოიპერის სარტყლის ობიექტებს შორის (აგრეთვე ზოგიერთი მახასიათებლით ჰგვანან კომეტებს).

ამ ჯგუფის ობიექტებს ეძლევათ ანტიკური მითოლოგიის კენტავრების სახელები.

## ისტორია
პირველი აღმოჩენილი კენტავრი იყო ქირონი (1977). პერიჰელიებთან მიახლოებისას მას აღენიშნება კომა, რომელიც დამახასიათებელია კომეტებისთვის, ამიტომ ქირონი კლასიფიკაციის მიხედვით ერთდროულად ითვლება როგორც კომეტად (95P/Chiron), ასევე ასტეროიდად (2060 Chiron), თუმცა იგი ზომებით მნიშვნელოვნად აღემატება ტიპურ კომეტას.

## ცნობილი კენტავრები 
## სქოლიო

კატეგორია:ასტეროიდების კლასიფიკაციები
კენტავრი (მრავალმნიშვნელოვანი)

ტერმინით **კენტავრი** შეიძლება აღნიშნული იყოს:

* კენტავრები — ბერძნულ მითოლოგიაში ცხენკაცთა რასა.
* კენტავრები — ასტეროიდების ჯგუფი იუპიტერისა და ნეპტუნის ორბიტებს შორის.
* კენტავრი — თანავარსკვლავედი ცის სამხრეთ ნაწილში;
რამირო II (არაგონი)

**რამირო II არაგონელი** (; დ. 1075 — გ. 16 აგვისტო 1157) — არაგონის მეფე 1134—1137 წლებში. სანჩო I-ის და ფელიცია დე რუსის ვაჟი.

## ბიოგრაფია
### ადრეული წლები
ადრეულ ასაკაში რამირომ გადაწყვიტა სასულიერო პირი გამხდარიყო. ის წავიდა მონასტერში და თავდაპირველად სან-პონსე-დე-ტომერასის ბერი იყო, შემდეგ სან პედროს მონასტრის აბატი, მოგვიანებით კი როდა-ბარბასტროს ეპისკოპოსი.

მისმა ძმამ ალფონსო I-მა სიკვდილის წინ თავისი სამფლობელო ანდერძით დაუტოვა იონიტების და ტამპლიერთა რაინდთა ორდენს, მაგრამ არ ნავარის და არც არაგონის ელიტა არ ჩქარობდა შეესრულებინატ ეს განკარგულება. ნავარის მეფედ გარსიო რამირესი აირჩიეს, არაგონში ხაკების ყრილობაზე კი — რამირო. რომის პაპის წინასწარი ნებართვის შემდეგ რამირო ტახტზე ავიდა.

### მმართველობა
[thumb|left|ხოსე კასადო დელ ალისალი. უესკის ზარები. [პრადოს მუზეუმი]]
რამირო მართავდა არაგონის სამეფოს და სობრარბეს და რიბაგორსას საგრაფოებს. თავისი მმართველობის დასაწყისში, რამიროს მოუხდა არაგონელი დიდებულების სახით ოპოზიციასთან გამკლავება. 

როდესაც გაიგო, რომ დიდებულები ამზადებდენ შეთქმულებას, რამირომ სანტ-პონს დე ტომრესის მონასტრის აბატთან გააგზავნა მაცნე, რომელიც ადრე აბატთან მსახურობდა. როდესაც მაცნე აბატთან მივიდა, ის ვარდებს სხლავდა და მაღალ თავებს აჭრიდა. აბატმა მეფეს ურჩია, რომ მასაც იგივე გაეკეთებინა.

ამის შემდეგ რამირო II-მ დაიბარა ყველაზე ცნობილი დიდებულები იმ საბაბით, რომ უნდა ეჩვენებინა ის ზარი, რომლის ხმასაც მთელ სამეფოში გაიგებდნენ და ბრძანა თავი მოეკვეთათ აჯანყების 12 სავარაუდო მოთავისათვის. დანარჩენები შეშინდნენ და უარი თქვეს მეფის საწინააღმდეგოთ გამოსვლაზე. 

გარსია რამირესის აყვანის უშედეგო მცდელობის შემდეგ, რომის პაპის რჩევით რამირო II დაქორწინდა ქვრივ აგნესა აკტივანელზე (აგნესა დე პუატიეზე). ამ ქორწინებიდან მათ შეეძინათ ქალიშვილი. 1137 წელს  რამირო II და რამონ ბერენგერმა, რომელიც ბარსელონის საგრაფოს ხელმძღვანელობდა, ხელი მოაწერეს საქორწინო ხელშეკრულებას რომლის თანახმადაც პრინცესა პეტრონილა ხდებოდა გრაფის საცოლე. ხოლო თვითონ რამირო კი ტახტიდან გადადგა და სან-პედროს მონასტერში დაბრუნდა, სადაც 1157 წლის 16 აგვისტოს გარდაიცვალა.

## ლიტერატურა
*Пискорский В. К., Рамиро // Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890—1907.
*Альтамира-и-Кревеа Рафаэль. История Средневековой Испании / Перевод с испанского Е. А. Вадковской и О. М. Гармсен. — СПб.: «Евразия», 2003. — 608 с. — 1 500 экз. — ISBN 5-8071-0128-6.

კატეგორია:არაგონის მეფეები
კატეგორია:დაბადებული 1075
კატეგორია:გარდაცვლილი   16 აგვისტო
კატეგორია:გარდაცვლილი 1157
ჯიგალაზადე იუსუფ სინან-ფაშა

**ჯიგალაზადე იუსუფ სინან-ფაშა** (; დ. ? — გ.  1606) —  ოსმალეთის იმპერიის დიდი ვეზირი 1596 წლის ოქტომბერ-დეკემბერში. იგი იყო ასევე კაპუდან-ფაშა 1591-1595 და 1599-1604 წლებში.

იგი დაიბადა მესინის მახლობლად არისტოკრატულ ოჯახში 1545 წელს, მისი მამა ვისკონტი, იყო მეკობრე ესპანეთში ხოლო დედა წარმოშობით თურქი კასტელნუოვოდან (ამჟამად ჰერცეგ-ნოვი). ვისკონტმა და მისმა ვაჟმა 1560 წელს ჯერბის ბრძოლაში გაიმარჯვეს.

1574 წელს იგი წარმატებით გაუძღვა ოსმალეთის ფლოტს, 250 დან 300 საბრძოლო გემს და დაახლოებით 75 000-მდე კაცს ტუნისში. 1575 წელს ის გახდა იანიჩრების აღა და შეინარჩუნა თანამდებობა 1578 წლამდე.

1590 წლის ზავის  შემდეგ ის დაინიშნა ერზურუმის გუბერნატორად და 1591 წელს  გახდა და 1595 წლამდე იყო ოსმალეთის ფლოტის მთავარი ადმირალი ანუ კაპუდან-ფაშა.

მან სცადა, რომ აეღო ჰატკინის ციხესიმაგრე რომელიც დაეცა 1586 წელს სექტემბერში, ხოლო 1596 წელს კერესტესის ბრძოლაში გამარჯვება მოიპოვა. გაწეული სამსახურისთვის იგი დააჯილდოვეს და დიდი ვეზირის წოდება მიანიჭეს.

1587 წლის დეკემბრიდან 1598 წლის იანვრამდე იყო დამასკოს ბეიელერბეი. 1599 წლის მაისში იგი მეორედ გახდა კაპუდან-ფაშა. მისი 1605 წლის  კამპანია არ იყო წარმატებული. ამავე წლის დეკემბერში ვანის ციხესიმაგრიდან უკან დაბრუნებისას გარდაიცვალა.

## ლიტერატურა
* Uzunçarşılı, İsmail Hakkı, (1954) *Osmanlı Tarihi III. Cilt, 2. Kısım , XVI. Yüzyıl Ortalarından XVII. Yüzyıl Sonuna kadar)*, Ankara: Türk Tarih Kurumu (Altıncı Baskı 2011 ISBN 978-975-16-0010) say.354-357
* Danişmend, İsmail Hâmi (1971), *Osmanlı Devlet Erkânı*,  İstanbul:Türkiye Yayınevi.
* Tektaş, Nazım. (2009), ''Sadrâzamlar - Osmanlı'da İkinci Adam Saltanatı''. İstanbul:Çatı Kitapları. ISBN 9789758845000

კატეგორია:ოსმალეთის იმპერიის დიდი ვეზირები
კატეგორია:გარდაცვლილი 1606
კატეგორია:პიროვნებები გაურკვეველი დაბადების თარიღით
სანჩო III

**სანჩო III კასტილიელი** (; დ. 1134 — გ. 31 აგვისტო, 1158, ტოლედო) —  კასტილიისა და ტოლედოს მეფე ერთი წლის განმავლობაში,1157 წლიდან 1158 წლამდე, რეკონკისტის დროს, რომელშიც მან მიიღო აქტიური მონაწილეობა.

სანჩო III-მ დააარსა კალატრავის ორდენი. მას ეწოდა „el Deseado“ (სასურველი), იმის გამო, რომ ის იყო პირველი შვილი მისი მშობლებისათვის და დაიბადა რვა წლის შემდეგ ქორწინებიდან. მამის ნებით დანაწევრებული სამეფო გაიყო მის ორ ვაჟს შორის. სანჩოს მემკვიდრეობით გადაეცა კასტილია და ტელოდო, ხოლო ფერდინანდს მემკვიდრეობით გადაეცა ლეონი. ორმა ძმამ უბრალოდ ხელი მოაწერეს ხელშეკრულებას, როდესაც სანჩო მოულოდნელად გარდაიცვალა ზაფხულში 1158 წელს, დამარხეს ტოლედოში.

სანჩო III-ს ცოლად ჰყავდა ბლანკა ნავარელი, რომელზეც იქორწინა 1151 წელს და ჰყავდა ორი ვაჟი.

## ლიტერატურა 
* Busk, M. M., *The history of Spain and Portugal from B.C. 1000 to A.D. 1814*, Baldwin and Cradock, 1833.
* Conant, Kenneth John, *Carolingian and Romanesque Architecture, 800 to 1200*, Yale University Press, 1959.
* O'Callaghan, Joseph F., *A History of Medieval Spain*, Cornell University Press, 1975.

კატეგორია:კასტილიის მეფეები
კატეგორია:დაბადებული 1134
კატეგორია:გარდაცვლილი 31 აგვისტო
კატეგორია:გარდაცვლილი 1158
დისკორდიანიზმი

**დისკორდიანიზმი** (ლათინური სიტყვიდან *discordia*, *უთანხმოება*) — 1980-იანი წლებიდან ინტერნეტში გავრცელებული რელიგიის პაროდია, შედეგი ნეოწარმართული ტალღებისა. მსოფლიო რელიგიებისაგან განსხვავებით, რომლებიც ქადაგებენ ჰარმონიას, დისკორდიანიზმი აღმერთებს ქაოსს. დისკორდიანიზმის მთავარი ღვთაებაა ერისი, უთანხმოების ძველბერძნული ქალღმერთი, რომელმაც განხეთქილების ვაშლი შეაგდო პელევსისა და თეტიდას ქორწილში. 

რელიგიას საფუძვლად უდევს წიგნი *Principia Discordia* (1958 ან 1959), რომელიც დაწერეს ომარ ჰაიამ რავენჰურსტმა (კერი ტორნლი) და მალაკლიპს უმცროსმა (გრეგ ჰილი).

საქვეყნო პოპულარობა დისკორდიანიზმმა მოიპოვა რობერტ ანტონ უილსონის წყალობით, რომელმაც იგი აქტიურად გამოიყენა თავის რომანში „ილუმინატუს!“ („The Illuminatus! Trilogy“) (1975)

დისკორდიანიზმი, რომელიც თავდაპირველად ფან-კულტურას წარმოადგენდა, თანდათან რელიგიის პაროდიად ჩამოყალიბდა და საბოლოოდ ინტერნეტფოლკლორის მყარი შემადგენელი ნაწილი გახდა.  

## რესურსები ინტერნეტში 
* THE PRINCIPIA DISCORDIA or, How I Found the Goddess and What I Did To Her When I Found Her 
* Principia Discordia
* Principia Discordia, перевод на русский с английского под ред. אדני Кайф

## ლიტერატურა 
* Malaclypse the Younger: Principia Discordia. ISBN 3-9333-2120-4.
* Robert Shea, Robert A. Wilson: Iluminatus – Das Auge in der Pyramide. ISBN 3-499-24272-9.
* Robert Shea, Robert A. Wilson: Iluminatus – Der goldene Apfel. ISBN 3-499-24273-7.
* Robert Shea, Robert A. Wilson: Iluminatus – Leviathan. ISBN 3-499-24274-5.
* Robert Anton Wilson: Die Illuminati Papiere ISBN 978-3-499-15191-0.
* Robert A. Wilson: Cosmic Trigger – Die letzten Geheimnis der Illuminaten oder an den Grenzen des erweiterten Bewusstseins. Rowohlt, Reinbek bei Hamburg 1985, ISBN 978-3-499-15649-6

## სქოლიო 
კატეგორია:რელიგიები
ბერენგარია

**ბერენგარია კასტილიელი** () ან **ბერენგარია დიდი** (; დ. 1 ივნისი 1180, სეგოვია — გ. 8 ნოემბერი 1246) — კასტილიის დედოფალი დედოფალი 1217 წ. იგი იყო ალფონსო VIII და ელეონორა ინგლისელის უფროსი ქალიშვილი.

## მმართველობა
1217 წელს ბერენგარია, თავისი ძმის, ენრიკეს სიკვდილის შემდეგ კასტილიის დედოფალი გახდა. ის დიდხანს არ მართავდა ქვეყანას. იმ წელსვე, გვირგვინი თავის ვაჟს ფერდინანდს გადასცა. ამის შემდეგ მის აზრს ახორციელებდა ფერდინანდი, მისივე აზრით ცოლად შეირთო ბეატრისა შვაბიელი. ასევევე ინარჩუნებდა თავის დასთან ბლანკასთან ურთიერთობებს ბლანკას წინადადებით, ფერდინანდმა ცოლად შეირთო ჟანა დე პონტ, პირველი ცოლის გარდაცვალების შემდეგ.

## ოჯახი 
1197 წელს ბერენგარია გათხოვდა, ლეონის მეფე ალფონსო IX-ზე, რომელიც მამამისის ბიძაშვილი იყო. შვიდი წლის შემდეგ ქორწინებარომის პაპმა ინოკენტი III-მ გააუქმა ნათესაური კავშირის გამო. ამის შემდეგ ბერენგარია დაბრუნდა მამამისის სასახლეში.

ქორწინების შედეგად დაიბადა ხუთი ბავშვი:

*ელეონორა (1199-1210) გარდაიცვალა ადრეულ ასაკში.
*ფერდინანდი (1200-1250)  კასტილიის მეფე დაქორწინებული იყო ელიზავეტა ჰოჰენშტაუფენზე (ესპანეთში უწოდებდნენ ბეატრისა შვაბიელს). შემდეგ იყო დაქორწინებული ჟან დე პონტეზე. ჰყავდა 15 შვილი. 
* ალფონსო (1203-1272) სენიორ დე მოლინა. დაქორწინებული იყო რამდენიმეჯერე, ჰყავდა 9 შვილი. 
*ბერენგარია (1204-1237)- გათხოვდა იერუსალიმის მეფეზე, იოანე დე ბრიენზე. ჰყავდა 4 შვილი. 
*კონსტანცია (1200 ან 1205-1242) - მონზონი.

## რესურსები ინტერნეტში
* Georges Martin " Régner sans régner. Bérengère de Castille (1214—1246) au miroir de l’historiographie de son temps "
* Georges Martin " Négociation et diplomatie dans la vie de Bérengère de Castille (1214—1246). La part du facteur générique "
* 

კატეგორია:კასტილიის მეფეები
კატეგორია:დაბადებული 1 ივნისი
კატეგორია:დაბადებული 1180
კატეგორია:გარდაცვლილი 8 ნოემბერი
კატეგორია:გარდაცვლილი 1246
კატეგორია:ლეონის დედოფლები
კატეგორია:ესპანეთის რეგენტები
ენრიკე I

**ენრიკე I კასტილიელი** (; დ. 14 აპრილი, 1203, ვალიადოლიდი — გ. 6 ივნისი, 1217, პალენსია) — კასტილიის მეფე 1214–1217 წლებში.

ალფონსო VIII-ისა და ელეონორა ინგლისელის შვილი. დედის ხაზით იყო ინგლისის მეფის ჰენრი II-ისა და ელეონორა აკვიტანიელის  შვილიშვილი. გარდაიცვალა 1217 წელს სახურავიდან ჩამოვარდნილი კრამიტის დაცემის შედეგად. მისი მემკვიდრე გახდა ბერენგარია. 

1215 წელს, 12 წლის ასაკში დააქორწინეს პორტუგალიის მეფის სანშუ I-ის ქალიშვილზე მაფალდა პორტუგალიელზე. იმის გამო, რომ ცოლ-ქმარი ჯერ კიდევ ბავშვები იყვნენ ქორწინება არ განხორციელდა და 1216 წელს ჩაიშალა.

## ლიტერატურა
* Previté-Orton, Charles William, *The shorter Cambridge Medieval History*, Cambridge University Press, 1952.
* Taylor, Craig, *Debating the Hundred Years War*, Cambridge University Press, 2006.

კატეგორია:კასტილიის მეფეები
კატეგორია:დაბადებული 14 აპრილი
კატეგორია:დაბადებული 1203
კატეგორია:გარდაცვლილი 6 ივნისი
კატეგორია:გარდაცვლილი 1217
ერომანგა

**ერომანგა** () — კუნძული ახალი ჰებრიდების არქიპელაგში, წყნარ ოკეანეში. ეკუთვნის ვანუატუს რესპუბლიკას, ადმინისტრაციულად შედის პროვინცია ტაფეას შემადგენლობაში. ადრე კუნძული ცნობილი იყო *ტანჯულების კუნძულის* სახელით, მასზე XIX საუკუნეში მისიონერების ხშირი სიკვდილიანობის გამო.

## გეოგრაფია 
ერომანგა — ყველაზე დიდი კუნძულია ტაფეას პროვინციაში და ფართობით მეოთხე კუნძული ვანუატუში.

კუნძული მდებარეობს ახალი ჰებრიდების არქიპელაგის სამხრეთ ნაწილში, წყნარ ოკეანეში. ჩრდილო-დასავლეთით მდებარეობს კუნძული ეფატე, სამხრეთით — კუნძული ტანა, სამხრეთ-აღმოსავლეთით — კუნძული ანივა. უახლოესი მატერიკი, ავსტრალია, მდებარეობს 1100 კმ-ში. აღმოსავლეთი მხრიდან კუნძულს გარს აკრავს წყნარი ოკეანე, დანარჩენი მხრიდან — მარჯნის ზღვა.

ერომანგას აქვს ვულკანური წარმოშობა, თუმცა ასევე არსებობს მარჯნული წარმოშობის ტერასები სიმაღლით 250 მეტრამდე. კუნძულის ფართობი შეადგენს 888,1 კმ²-ს. კუნძულის უმაღლესი წერტილი ზღვის დონიდან — *რანტოპის მთა* (886 მეტრი).

კლიმატი ერომანგას კუნძულზე ნოტიო ტროპიკულია. ნალექების საშუალო წლიური რაოდენობა შეადგენს 1500 მმ-ს. კუნძულის პირველი ევროპელი აღმომჩენი გახდა ინგლისელი მოგზაური ჯეიმზ კუკი, რომელმაც კუნძული აღმოაჩინა 1774 წელს.

1825 წელს ერომანგას კუნძულზე ირლანდიელმა ვაჭარმა პიტერ დილონმა () აღმოაჩინა სანტალის უზარმაზარი ტყეები. იმის შემდეგ ერომანგა, როგორც შემდგომში ეფატეს, ანეიტიუმის და ესპირიტუ-სანტოს კუნძულები, გახდა ამ მარადმწვანე ხეების ვაჭრობის ცენტრი. დღეისათვის სანტალის გაჩეხვა პრაქტიკულად შეჩერებულია. კუნძულზე ასევე იზრდება აგათისის და ტამანუს ხეები. ძველად ისინი ასევე ინტენსიურად იჩეხებოდა, მაგრამ დღეისათვის ტყეები ძირითადად აღდგენილია.

XIX საუკუნის შუაში ერომანგაზე გამოჩნდნენ პირველი მისიონერები, მაგრამ მათი მოღვაწეობა საწყის პერიოდში იყო უშედეგო და სიკვდილამდე სახიფათოც კი. მაგალითად, კუნძულზე ადგილობრივი მოსახლეობის მიერ მოკლული და შემდეგ შეჭმული იქნა ლონდონის მისიონერთა საზოგადოების ცნობილი რელიგიური მოღვაწე ჯონ უილიამსი

1906 წლის მარტში ერომანგა, როგორც ახალი ჰებრიდების არქიპელაგის სხვა კუნძულები, გახდა საფრანგეთის და დიდი ბრიტანეთის ერთობლივი სამფლობელო, ანუ არქიპელაგმა მიიღო ბრიტანულ-ფრანგული კონდომინიუმის სტატუსი.

1980 წლის 30 ივნისს ახალმა ჰებრიდებმა მიიღო დამოუკიდებლობა დიდი ბრიტანეთისგან და საფრანგეთისგან, და კუნძული ერომანგა გახდა ვანუატუს რესპუბლიკის ტერიტორია.

## მოსახლეობა 
2009 წელს კუნძულ ერომანგას მოსახლეობის რაოდენობა შეადგენს 1959 ადამიანს. ყველაზე დიდი სოფლებია — *პორტ-ნარვინი და დილონს-ბეი* (აპონგკორი).

ისტორიულად კუნძულზე გავრცელებული იყო ოთხი ენა სამხრეთ-მელანეზიური ენების სამხრეთ-ვანუატუს ქვეჯგუფიდან: *სორუნგი, იფო, სიე, ურა*. მაგრამ დღეისათვის *სორუნგი და იფო* პრაქტიკულად გადაშენებულია.

კუნძულზე ძირითადი სასაუბრო ენებია: ბისლამა, ფრანგული და ინგლისური, თუმცა ასევე გამოიყენება ადგილობრივი ენები:
* *სიე* (1352 მოლაპარაკე 2000 წელს; გავრცელებულია ასევე ვანუატუს სხვა სამხრეთ კუნძულებზე),
* *ურა* (6 მოლაპარაკე 1998 წელს; გავრცელებულია კუნძულის ჩრდილოეთ ნაწილში).

*იფო* — კუნძულის გადაშენებული ენა.

## რესურსები ინტერნეტში
* ვანუატუს კუნძულები 
* კუნძულის ენები  

## სქოლიო
კატეგორია:ვანუატუ
კატეგორია:წყნარი ოკეანის კუნძულები
კატეგორია:ოკეანეთის კუნძულები
კატეგორია:ვანუატუს კუნძულები
კატეგორია:კუნძულები ანბანის მიხედვით
Yaki-Da

**Yaki-Da** — შვედური პოპ-ჯგუფი, რომელშიც შედიოდნენ მარი კნუტსენი და ლინდა შონბერგი. დუეტი შექმნა Ace of Base-ის წევრმა და პროდიუსერმა იუნას ბერგრენმა. იგი აგრეთვე იყო მათი სადებიუტო ალბომის პროდიუსერი და მასზე თითქმის ყველა (გარდა ორი) სიმღერის პროდიუსერი.

დუეტის სადებიუტო ალბომი *Pride* გამოვიდა 1995 წელს. წარმატება იქონია მისმა სინგლმა „I Saw You Dancing“, რომელიც მოხვდა *Billboard* Hot 100-ის 54-ე პოზიციაზე. Billboard-ის საცეკვაო ჩარტებში მან მე-11 ადგილი დაიკავა. ჯგუფს წარმატება ჰქონდა ევროპაში, ლათინურ ამერიკასა და აზიაში.

## დისკოგრაფია
;ალბომები
*1995 *Pride* (შვედეთი #37, ნორვეგია #2)
*1998 *A Small Step for Love*

## რესურსები ინტერნეტში
*
*I'll catch you in my web - Yaki-Da-ს გვერდი 

კატეგორია:Ace of Base
კატეგორია:შვედური ელექტრონული ჯგუფები
კატეგორია:ევროდენს ჯგუფები
კატეგორია:1994 წელს ჩამოყალიბებული ჯგუფები
კატეგორია:2000 წელს დაშლილი ჯგუფები
Pride (Yaki-da-ს ალბომი)

***Pride*** — შვედური პოპ-ჯგუფ Yaki-Da-ს სადებიუტო სტუდიური ალბომი. იგი გამოვიდა 1995 წელს. მისი წამყვანი სინგლი, „I Saw You Dancing“, მოხვდა *Billboard* Hot 100-ის 54-ე პოზიციაზე, ხოლო Billboard საცეკვაო ჩარტებში - #11 პოზიციაზე.

## სიმღერების სია
# Just A Dream - 3:20
# I Saw You Dancing - 3:50
# Pride Of Africa - 3:37
# Show Me Love - 3:29
# Teaser On The Catwalk - 3:37
# Another Better World - 3:46
# Mejor Maqana - 3:26
#  Deep In The Jungle- 4:13
# Now I Want Love - 4:05
# Pride Of Africa (რემიქსი) - 4:36
# Show Me Love (აკუსტიკური ვერსია) - 3:26
# Rescue Me Tonight - 4:13

## სინგლები 
# I Saw You Dancing
# Show Me Love
# Pride of Africa
# Deep in the Jungle

## სქოლიო
კატეგორია:1995 წლის სადებიუტო ალბომები
კატეგორია:Yaki-Da-ის ალბომები
პედრო II (არაგონი)

**პედრო II კათოლიკე** (, ; დ. 1174/1176 — გ. 12 სექტემბერი, 1213) — არაგონის მეფე, ბარსელონის, ჟერონის, ოსონის, ბაზალუს, სერდანის, რუსილიონის, პალარსის და რიბაგორსის გრაფი 1196 წლიდან, მონპელიეს სენიორი 1204 წლიდან, რომის პაპის პირველი ვასალი არაგონის მეფეებს შორის, აქტიური მებრძოლი და ჯვაროსნული ლაშქრობების მონაწილე.

## მშობლები და მეფობის დაწყება 
პედროს მამა იყო  ალფონსო II, ბარსელონის გრაფის ვაჟი. პირველი საერთო მონარქი არაგონის, კატალონიისა და ბარსელონის დინასტიის. დედა - სანჩა კასტილიელი (1154-1208) კასტილიის მეფის ალფონსო VII-ს ქალიშვილი. პედრო II ტახტზე ავიდა 1196 წელს მამის გარდაცვალების შემდეგ. 1197 წელს მან გამოსცა კანონი ერეტიკოსების წინააღმდეგ, რომელიც ითვალისწინებდა მათ სამეფოს დატოვებას, ბარსელონის გარდა, ცეცხლზე დაწვის შიშით. 1200 წელს პედრო II-მ დადო ზავი კასტილიის მეფე ალფონსო VIII-სა და ლეონის მეფე ალფონსო IX-თან ნავარის წინააღმდეგ. თავს დაესხა ამ უკანასკნელს, მოკავშირეებმა წაართვეს მას ზოგიერთი ტერიტორია.

## რომის პაპის ვასალი 
1204 წლის 4 თებერვალს, არაგონის მეფემ პედრომ რომიდან ჩამოიტანა ვასალური ფიცი პაპი ინოკენტი III-ის მიერ. რომის პაპს პედრო შეჰპირდა, რომ გადაიხდიდა ყოველწლიურ შესაწიერს და იბრძოლა მავრების განდევნისთვის. ამისათვის მან მიიღო ტიტული „რწმენის დამცველი“ და მეტსახელად *კათოლიკე*. ზუსტად არ არის ცნობილი ნამდვილი მოტივები,  რომელმაც პედრო მიიყვანა ასეთ გადაწყვეტილებამდე. პედრო II-ს უნდოდა სათავისოდ გადაეწყვიტა თავისი პოლიტიკური პრობლემები სამხრეთ საფრანგეთის ტერიტორიებზე.

## ალბიგოელების ჯვაროსნული ლაშქრობა
1209 წელს პაპმა ინოკენტი III-მ გამოაცხადა ჯვაროსნული ლაშქრობა სამხრეთი საფრანგეთის ერეტიკოსების წინააღმდეგ. პედროს სხვა ინტერესებიც ჰქონა სამხრეთ საფრანგეთის მიმართ. თავიდან მან ნეიტრალიტეტი დაიჭირა ჯვაროსნების მიმართ, როცა კაკარკასონთან მივიდნენ, მას უნდოდა მხარი დაეჭირა იქ შეფარებული ვასალისთვის, მაგრამ არაფერი არ გამოუვიდა. 1211 წელს მან მიიღო ფიცი სიმონ დე მონფორისაგან. იგი შეჰპირდა, თავის ვაჟის ხაიმეს და მონფორის ქალიშვილის დაქორწინებას და ამის დასამტკიცებლად გადასცა თავისი ვაჟი თავდებად. 1212 წელს მავრებზე ლაშქრობის შემდეგ, მოქალაქეების თხოვნით აიღო ტულუზა.  

1213 წლის 12 სექტემბერს მიურეს ციხესიმაგრეში გაიმართა ბრძოლა. ჯვაროსნებმა გაიმარჯვეს, ხოლო მეფე პედრო ბრძოლაში დაიღუპა.

## ქორწინება
1204 წელს პედრო II დაქორწინდა მარია დე მონპელიეზე, გილიომ VIII-ის ქალიშვილზე, ამით პედრომ კატალონიას მონპელიე შეუერთა. ამ კავშირის შედეგად დაიბადა ორი შვილი სანჩა (1205-1206) და ხაიმე (1208-1276), რომელსაც დარჩა ტახტი და ისტორიაში შევიდა როგორც ხაიმე I დამპყრობელი, იგი ისე ცუდად ექცეოდა ცოლს, რომ რომში საჩივლელად წავიდა. აქ მან მოითხოვა გაყრა, მაგრამ 1213 წელს მარია დე მონპელიე რომში გარდაიცვალა.

## რესურსები ინტერნეტში
* Foundation for Medieval Genealogy. Medieval Lands. Iberia. Kings of Aragon

კატეგორია:არაგონის მეფეები
კატეგორია:გარდაცვლილი   12 სექტემბერი
კატეგორია:გარდაცვლილი 1213
კატეგორია:ბრძოლის ველზე დაღუპული მონარქები
კატეგორია:ბარსელონის დინასტია
ხაიმე III (მაიორკა)

**ხაიმე III მამაცი** (; დ. 1315 — გ. 25 ოქტომბერი, 1349) — მაიორკის მეფე 1315–1349 წლებში.

ხაიმე III 9 წლის ასაკში ავიდა ტახტზე. დედის გარდაცვალების შემდეგ ის ხდება თავის უშვილო ბიძის სანჩო I-ის მემკვიდრე.

რეგენტების საბჭომ ხაიმე II აიძულა უარი ეთქვა ტახტზე ხაიმე III-ის სასარგებლოდ, ამასთანავე სანჩოს მიერ დაგროვილმა ვალებმა და 1331–1333 წლების ეპიდემიებმა ქვეყანა მიიყვანა იმ მდგომარეობამდე, რომ უკვე სრულწლოვანმა მეფემ ხაიმე III-მ ჩაიბარა მთლიანად განადგურებული და დაცარიელებული სახელმწიფო. ყოველივე აქედან გამომდინარე ხაიმე III იძულებული გახდა განეხორციელებინა პურის იმპორტი, რამაც უფრო მეტად გააუარესა ქვეყნის ფინანსური მდგომარეობა. ამას დაემატა ისიც, რომ 1337 წელს მეფემ ხელი მოაწერა კანონების კოდექსს და არაგონის მიმართ აღებულმა ვალდებულებამ იძულებული გახადა ომი წამოეყო გენუასთან. შედეგმაც არ დააყოვნა და ხაიმე III-მ დაკარგა გავლენა სხვადასხვა ბაზრებზე და ტერიტორიებზე, შესაბამისად ამას მოყვა ფინანსური კრიზისი.

1343–1345 წლებში პედრო IV არაგონელმა თითქმის წინააღმდეგობის გარეშე ხელში ჩაიგდო ხაიმე III-ის სამეფო, რომელსაც პედრო IV-მ შესთავაზა კომპენსაციის სახით სოლიდური თანხა, მაგრამ ხაიმე III ტახტის დათმობას არ შეეგუა.

ხაიმე III-მ საფრანგეთს მიყიდა მონპელიე და აღებული ფულით შეკრიბა ჯარი. 1349 წელს გადავიდა მალიორკაზე, ხოლო ლიუკმაიორის ბრძოლაში დაიღუპა.
მისი შვილები ხაიმე და ისაბელა თავის თავს მოიხსენიებდნენ მაიორკის მეფეებად, მაგრამ მათ არავითარი ძალაუფლება არ ჰქონდათ მსგავსად არაგონის მეფეებისა, რომლებიც ფორმალურად ატარებდნენ მეფის ტიტულს.

## ლიტერატურა
*David Abulafia (1994), *A Mediterranean Emporium: The Catalan Kingdom of Majorca* (Cambridge: Cambridge University Press, ISBN 0-521-89405-0.
*Thomas N. Bisson (2000), *The Medieval Crown of Aragon: A Short History* (Oxford: Clarendon Press).
*G. Kerscher, The first European ceremonial manuscript&mdash;Leges Palatinae&mdash;and its relevance for the Mediterranean area, University of Trier.
*Marta Vanlandingham (2002), *Transforming the State: King, Court and Political Culture in the Realms of Aragon (1213&ndash;1387)*, (BRILL, ISBN 90-04-12743-7).

კატეგორია:მაიორკის მეფეები
კატეგორია:დაბადებული 1315
კატეგორია:გარდაცვლილი  25 ოქტომბერი
კატეგორია:გარდაცვლილი 1349
კატეგორია:ბარსელონის დინასტია
კომონდორი

**კომონდორი** () — ძაღლის ჯიში, რომელიც გამოყვანილია უნგრეთში ანტიკურ ხანაში.

ფიქრობენ, ეს ყველაზე მსხვილი უნგრული მეცხვარე ძაღლები ახლდნენ მადიარების ტომებს, რომლებიც 1000 წლის წინათ აღმოსავლეთიდან უნგრეთში მოვიდნენ. პირველად დასახელება "კომონდორი" 1544 წელსაა ნახსენები, თუმცა ოფიციალურად თანამედროვე ჯიშმა აღიარება მხოლოდ 1910 წელს მიიღო. კომონდორი მრავალი საუკუნეა უნგრეთში იცავს ცხვრებს და მსხვილ რქოსან საქონელს. კომონდორის დახვეული ბალანი მას უამინდობისა და მგლებისგან იცავს. 

ბალანს განსაკუთრებული მოვლა სჭირდება. კომონდორი კარგი მოდარაჯეა, მის ამ თვისებას დღემდე იყენებენ ჩრდილოეთ ამერიკაში ნახირის კოიოტებისგან დასაცავად. კომონდორები პატარაობიდანვე ცხვრებთან ერთად იზრდებიან და მათ ცხვრებთან ერთად კრეჭენ. კომონდორი კარგი კომპანიონია, მაგრამ ბალანს მუდმივი ყურადღება სჭირდება. კომონდორი კარგად იტანს სიცივეს და ვერ ეგუება სიცხეს. ვერ ეგუება, ასევე, ქალაქის პირობებში ცხოვრებას. კარგი მოდარაჯეა. აქვს ძლიერი ყბები და დიდი კბილები, კისერი დაკუნთულია.

## რესურსები ინტერნეტში
* კომონდორი (ინგლისური)

კატეგორია:მეცხვარე და მოდარაჯე ძაღლები
კატეგორია:უნგრული წარმოშობის ძაღლის ჯიშები
კატეგორია:მოლოსერები
იდენტურობის დისოციაციური აშლილობა

**იდენტურობის დისოციაციური აშლილობა** (აგრეთვე გამოიყენება დიაგნოზი **პიროვნების გაორება**) — ძალიან იშვიათი ფსიქიკური აშლილობა დისოციაციური აშლილობების ჯგუფიდან. მის დროს ადამიანის პიროვნება იყოფა და იქმნება შთაბეჭდილება, რომ ერთი ადამიანის სხეულში არსებობს რამდენიმე სხვადასხვა პიროვნება (ან, სხვა ტერმინოლოგიის მიხედვით, *ეგო-მდგომარეობა*). ამასთანავე გარკვეულ მომენტებში ადამიანში ხდება „გადართვა“ და ერთი პიროვნება ცვლის მეორეს. ამ „პიროვნებებს“ შესაძლოა ჰქონდეთ სხვადასხვა სქესი, ასაკი, ეროვნება, ტემპერამენტი, გონებრივი შესაძლებლობები, მსოფლმხედველობა, განსხვავებული რეაქცია ერთსა და იმავე სიტუაციებზე. „გადართვის“ შემდეგ მოცემულ მომენტში აქტიურ პიროვნებას არ შეუძლია იმის გახსენება, თუ რა ხდებოდა, სანამ მეორე პიროვნება იყო აქტიური.

ამ აშლილობის გამომწვევ მიზეზებს წარმოადგენს მძიმე ემოციური ტრავმები ადრეულ ასაკში, გამეორებადი ექსტრემალური ფიზიკური, სექსუალური ან ემოციური ძალადობა:
# პაციენტს აქვს ორი ან მეტი განსხვავებული *იდენტურობა* ან *პიროვნული მდგომარეობა*, ამასთანავე თითოეული მათგანი ფლობს მსოფლმხედველობის მყარ მოდელს, საკუთარ თვალსაზრისსა და დამოკიდებულებას სინამდვილესთან.
# ამ იდენტურობებიდან უკიდურეს შემთხვევაში ორი მაინც ერთმანეთის მონაცვლეობით იკავებს კონტროლს პაციენტის ქცევაზე.
# პაციენტს არ შეუძლია საკუთარ თავზე მნიშვნელოვანი ინფორმაციის გახსენება და ეს ჩვეულებრივი გულმავიწყობის ფარგლებს მნიშვნელოვნად სცდება.
# მოცემული მდგომარეობა არ დამყარებულა ალკოჰოლური, ნარკოტიკული, სხვა მომწამლავი ნივთიერებების გამოყენებით ან ავადმყოფობისგან (მაგალითად, კომპლექსური პარციული შეტევით). მნიშვნელოვანია, რომ ბავშვებში მოცემული სიმპტომები არ აგვერიოს გამოგონილ მეგობართან თამაშში ან სხვა თამაშებში, რომელთა დროსაც გამოიყენება ფანტაზიები.

ახალი პიროვნებების გაჩენის მიუხედავად, საწყისი პიროვნება, რომელიც ატარებს ადამიანის რეალურ სახელსა და გვარს, მათ შორის რჩება. ადამიანის შიგნით პიროვნებების რაოდენობა შეიძლება იყოს დიდი და გაიზარდოს წლებთან ერთად. ხშირ შემთხვევაში ეს აიხსნება იმით, რომ ადამიანი საკუთარ თავში გაუაზრებლად „გამოიმუშავებს“ ახალ პიროვნებებს, რომლებსაც შეუძლიათ მას დაეხმარონ ამა თუ იმ სიტუაციასთან გამკლავებაში. ამგვარად, თუკი მკურნალობის დასაწყისში ფსიქოთერაპევტი ჩვეულებრივ დიაგნოსტირებს 2-4 პიროვნებას, მკურნალობის პროცესში ჩნდება კიდევ 10-12. ზოგჯერ პიროვნებების რაოდენობა აღემატება ასს. პიროვნებებს აქვთ სხვადასხვა სახელი, საუბრისა და ჟესტიკულაციის და სიარულის მანერა, მიმიკა და ხელწერაც კი. როგორც წესი, პიროვნებამ არ იცის მის სხეულში სხვა პიროვნებების არსებობის შესახებ.

## სქოლიო
*
კუვასი

**კუვასი** () — ძაღლის ჯიში, რომელიც გამოყვანილია უნგრეთში შუა საუკუნეებში.

ზოგიერთი სპეციალისტი ფიქრობს, რომ ეს მოზრდილი თეთრი მოდარაჯე ძაღლი უნგრეთში XII საუკუნეში მოხვდა კუმანებთან — მომთაბარე თურქ მეცხვარეებთან ერთად. პირველად კუვასი, როგორც ჯიში, ნახსენებია XVII საუკუნეში. სახელწოდება „კუვასი“ მომდინარეობს თურქული kavas, ან kawasz-იდან (შეიარაღებული დაცვა) და ეს ძაღლი მთლიანად ამართლებს ამ სახელწოდებას. მიუხედავად იმისა, რომ უნგრულ ისტორიულ წყაროებში ნახსენებია, რომ ამ ჯიშს XV საუკუნეში მეფე მათეუშ I სანადიროდ იყენებდა, ის მაინც ვერ ჩაითვლება კარგ მონადირედ. უნგრული კუვასი კარგი მონადირეა, რომელსაც უფრო მოსწონს საკუთარ ფარასთან ერთად დარჩენა, ვიდრე ნადირობაში მონაწილეობის მიღება. ჯიში, შესაძლოა, ძველაზიური ნაგაზებისგან მომდინარეობდეს, რომლებიც ევროპაში დამპყრობელთა და მომთაბარეთა ტომებთან ერთად მოხვდა.

კუვასი ძლიერი ძაღლია, რომელიც აქტიურად იცავს საკუთარ ტერიტორიას. მიუხედავად იმისა, რომ ჩვეულებრივ კუვასი კარგად ეწყობა ოჯახს, უმჯობესია ის გამოცდილმა და ძაღლებში კარგად გაცნობიერებულმა ადამიანმა იყოლიოს. კუვასს აქვს დატალღული, უხეში ბალანი, დაკუნთული უკანა ფეხები. ის კარგად ეგუება სიცივეს. ვერ ეგუება ქალაქის პირობებში ცხოვრებას, ბავშვებს და სხვვა ძაღლებს. კარგი მოდარაჯეა.

## რესურსები ინტერნეტში
* კუვასი (ინგლისური)

კატეგორია:მეცხვარე და მოდარაჯე ძაღლები
კატეგორია:უნგრული წარმოშობის ძაღლის ჯიშები
კატეგორია:მოლოსერები
სლოვაკური ჩუვაჩი

**სლოვაკური ჩუვაჩი**, **სლოვაკური ნაგაზი** () — ძაღლის ჯიში, რომელიც გამოყვანილია სლოვაკეთში შუა საუკუნეებში.

ამ მთის ნაგაზის წარმოშობა უფრო მოზრდილი უნგრული კუვასის წარმოშობის მსგავსია. ეს ჯიში თითქმის განადგურდა მეორე მსოფლიო ომის დროს. ომის შემდეგ ანტონინ პრუზამ (ქალაქ ბრნოში განლაგებული ვეტერინარული სკოლიდან) წარმატებით ჩაატარა ამ ჯიშის გამრავლების პროგრამა. მშვიდი, ძლიერი, საკუთარი ტერიტორიისა და ფარის უშიშარი დამცველი ჩუვაჩი ძალიან ჰგავს თავის უახლოეს მეზობელ კუვასს. საერთაშორისო აღიარება ამ ჯიშმა 1969 წელს მიიღო და დღეს ის პოპულარული კომპანიონია. 

გადარჩევის გზით მიიღეს მშვიდი, პატრონის მოსიყვარულე ცხოველი. თუმცა უნდა გახსოვდეთ, რომ ჩუვაჩის ბალანს მუდმივი მოვლა სჭირდება და ეს ძაღლი არ გამოდგება იმ სახლებში, სადაც ძალიან ფასობს სისუფთავე. ჩუვაჩს აქვს ძლიერი კისერი, გრძელი ბალნით დაფარული კუდი, ძალიან დაკუნთული თეძოები, ფართო მკერდი, თეთრი ბალანი. ჩუვაჩი ვერ ეგუება ქალაქის პირობებში ცხოვრებას. კარგად ეგუება სიცივეს. ვერ ეგუება ბავშვებს და სხვა ძაღლებს. კარგი მოდარაჯეა.

## რესურსები ინტერნეტში 
* სლოვაკური ჩუვაჩი  (ინგლისური)

## სქოლიო 
კატეგორია:მეცხვარე და მოდარაჯე ძაღლები
კატეგორია:სლოვაკური წარმოშობის ძაღლის ჯიშები
პუმი

**პუმი** () — ძაღლის ჯიში, რომელიც გამოყვანილია უნგრეთში XIX საუკუნეში.

ეს ჯიში პულისა და გერმანული შპიცის შეჯვარების შედეგად გაჩნდა. პირველად მისი სახელწოდება ნახსენებია 1815 წელს, თუმცა დამოუკიდებელ ჯიშად მხოლოდ 1920 წელს აღიარეს. ამ ძაღლის დანიშნულება იყო გაბნეული ნახირის შეგროვება. უნგრეთი - სხვადასხვა მეცხვარე ძაღლის სამშობლოა. პუმი მათ შორის ყველაზე ნაკლებად ცნობილი ჯიშია, შესაძლოა ეს გამოწვეულია მისი უბრალო შესახედაობით. პუმი ძალიან ტემპერამენტიანი და ყურადღებიანია. ასრულებს სხვადასხვა ფუნქციებს - მწყემსავს ნახირს, აფრთხობს ნადირს და დარაჯობს ფერმას. ეს შესანიშნავი ძაღლი არ ერიდება მთელი ხმით ყეფას. პუმი გვხვდება ჩრდილოეთ ამერიკასა და ევროპაში, თუმცა უნგრეთის საზღვრებს გარეთ მისი რაოდენობა დიდი არ არის.

პუმის დამახასიათებელი ნიშანია წაგრძელებული დრუნჩი. აქვს ღრმა მკერდი, საშუალო სიგრძის ბალანი, ძლიერი თათები და მუქი თვალები. დაცქვეტილი, V-ფორმის ყურები ბალნითაა დაფარული. პუმი კარგად უძლებს სიცივეს და სიცხეს. ადვილად ეგუება სხვა ძაღლებს. ვერ ეგუება ქალაქის პირობებში ცხოვრებას. სჭირდება დამატებითი ფიზიკური დატვირთვა, კარგი მოდარაჯეა.

## რესურსები ინტერნეტში
* პუმი  (ინგლისური)

კატეგორია:მეცხვარე და მოდარაჯე ძაღლები
კატეგორია:უნგრული წარმოშობის ძაღლის ჯიშები
Look Who's Talking: The Album

'''''Look Who's Talking: The Album''''' — Dr. Alban-ის მესამე სტუდიური ალბომი. იგი გამოვიდა 1995 წელს. დისკი გამოსცა ლეიბლმა BMG.

ევროპაში პოპულარობა ჰქონდათ ამ ალბომის სინგლებს „Look Whos Talking!“, „Away From Home“ და „Let The Beat Go On“.

## სიმღერების სია
## ჩარტები
## სქოლიო 
კატეგორია:Dr. Alban-ის ალბომები
კატეგორია:1995 წლის ალბომები
კატეგორია:BMG-ის ალბომები
ისაბელა მაიორკელი

**ისაბელა მაიორკელი** (; დ. 1337 — გ. 1406) — მაიორკის ტახტის პრეტენდენტი 1375-1379 წლებში.

## ბიოგრაფია 
ისაბელა მაიორკელი ბელონიდების შთამომავალი დაიბადა 1337 წელს, იგი იყო  ხაიმე III მაიორკელისა და კონსტანცია არაგონელის მეორე შვილი. ისაბელა იყო ტიტულოვანი დედოფალი მაიორკისა, მონპელიეს მფლობელი და ახაიის პრინცესა. 

1349 წელს მამის გარდაცვალების შემდეგ ისაბელა ტყვედ ჩაუვარდა პედრო IV არაგონელს, თავის დედინაცვალ ვიოლანტე დე ვილიარაგუტთან და უმცროს ძმასთან ერთად. ტყვეები ჯერ გამოამწყვდიეს ხატივას ციხესიმაგრეში, ხოლო შემდეგ ქალები გადაიყვანეს ვალენსიაში კლარისოკის მონასტერში. ისაბელას დედინაცვალი ტყვეობიდან გაათავისუფლეს 1352 წელს, რის შემდეგაც ცოლად გაყვა ოტო ბრაუნშვეიგ-გრუბენგაგელს. ისაბელამ ტყვეობას თავი დააღწია 1358 წელს იმ პირობით, რომ იგი უარს იტყოდა მაიორკის სამეფოს ტახტის დაკავებაზე და პირინეის სამეფოზე. 

ისაბელას დედინაცვალმა ვიოლანტე დე ვილიარაგუტმა 1358 წლის 4 სექტემბერს მონპელიეში ქორწილი გადაუხადა ისაბელას და მონფერატის მარკიზს ჯოვანი II პალეოლოგოსს. 1372 წელს ისაბელა დაქვრივდა, რის შემდეგაც ცხოვრობდა ძმასთან ერთად, რომლის სიკვდილის შემდეგაც წამოაყენეს რუსილიონის და სერდანის გრაფინიად, ამავე დროს მაიორკის დედოფლად, მაგრამ მისმა ბიძამ პედრო IV არაგონელმა მას ხელი შეუშალა ტახტის დაკავებაზე.

1375 ან 1376 წელს ისაბელა საიდუმლოდ დაქორწინდა გერმანელ უფლისწულ კონრადის ბარონზე, ფონ რაიშახ ცუ იუნგნაუზე. რამდენიმე წლის შემდეგ ცოლ-ქმარი დაშორდა.

მეორე ქმართან განშორების შემდეგ ისაბელა საცხოვრებლად გადავიდა პარიზში, სადაც 1379 წელს გაიარჟის ციხესიმაგრის და ყოველწლიურ რენტაზე გაცვლის სანაცვლოდ ლუდოვიკო ანჟუელს გადასცა ყველა თავისი უფლება მაიორკის მეფობაზე, ახაიის თავადობაზე, რუსილიონისა და სერდანის საგრაფოებზე.

ისაბელა გარდაიცვალა გაიარჟის ციხესიმაგრეში საფრანგეთის სამხრეთში 1406 წელს.

## ლიტერატურა
* Martinez Ferrando, J.Ernest. La tràgica història dels reis de Mallorca. Jaume I, Jaume II, Sanç, Jaume III, Jaume IV. Aedos, Biblioteca Biogràfica Catalana. Barcelona, 1960

## რესურსები ინტერნეტში
* მაიორკის სამეფო სახლის გენეალოგიური ხე 
 
კატეგორია:მაიორკის მეფეები
კატეგორია:დაბადებული 1337
კატეგორია:გარდაცვლილი 1406
კატეგორია:ქალი მმართველები
კატეგორია:ბარსელონის დინასტია
მაევო

**მაევო** () — კუნძული ახალი ჰებრიდების არქიპელაგში, წყნარ ოკეანეში. მდებარეობს ვანუატუს რესპუბლიკის შემადგენლობაში. ადმინისტრაციულად შედის პენამა პროვინციის შემადგენლობაში. ალტერნატიული სახელი — **ავრორა**.

## გეოგრაფია 
კუნძული მაევო მდებარეობს 105 კმ-ით აღმოსავლეთით კუნძულ ესპირიტუ-სანტოდან. უახლოესი მატერიკი ავსტრალია მდებარეობს დაახლოებით 1300 კმ-ში.

როგორც არქიპელაგის სხვა კუნძულები, მაევოს აქვს ვულკანური წარმოშობა. კუნძულ მაევოს ფართობია — 303,6 კმ². კუნძულის უმაღლესი წერტილი ზღვის დონიდან აღწევს 811 მეტრს. კუნძულების დასახლება ხდებოდა ხანგრძლივი საზღვაო ცურვისას დიდი კანოეებით, რომლებსაც შეეძლოთ 200-მდე ადამიანის დატევა. მოგზაურებს თან ასევე მიჰყავდათ ზოგიერთი გამოსადეგი ცხოველები, სასოფლო სამეურნეო მცენარეების თესლები, რომლებმაც შემდგომში დაიწყო აღმოცენება ახალ მიწებზე.

1768 წლის მაისში მაევოს კუნძულის გვერდით გაცურა ფრანგმა მოგზაურმა ლუი ანტუან დე ბუგენვილმა, ხოლო 1774 წელს — ინგლისელმა მოგზაურმა ჯეიმზ კუკმა, რომელმაც კუნძულს დაარქვა *ავრორა*.

1980 წლის 30 ივნისს ახალმა ჰებრიდებმა მიიღო დამოუკიდებლობა დიდი ბრიტანეთისგან და საფრანგეთისგან, და კუნძული მაევო გახდა ვანუატუს რესპუბლიკის ტერიტორია.

## მოსახლეობა 
2009 წელს მაევოს კუნძულის მოსახლეობის რაოდენობამ შეადგინა 3569 ადამიანი. მთავარი დასახლება — *ლაკარერი* მდებარეობს კუნძულ მაევოს ჩრდილო-დასავლეთ სანაპიროზე. სოფელ ნაონეს შორიახლოს მდებარეობს კუნძულის ერთადერთი აეროდრომი.

კუნძულზე ძირითადი სასაუბრო ენებია: ბისლამა, ფრანგული და ინგლისური, თუმცა ასევე გამოიყენება ადგილობრივი ენები:
* *ბაეტორა* (540 მოლაპარაკე 1983 წელს),
* *მარინო* (180 მოლაპარაკე 1983 წელს; გავრცელებულია კუნძულის ჩრდილოეთ ნაწილში),
* *ჰანო* (7000 მოლაპარაკე 1991 წელს; გავრცელებულია მაევოს სამხრეთ ნაწილში და კუნძულ პენტეკოსტის ჩრდილოეთ ნაწილში),
* *ცენტრალური მაევო* (350 მოლაპარაკე 1981 წელს).

## რესურსები ინტერნეტში
* ვანუატუს კუნძულები 
* კუნძულის ენები  

## სქოლიო
კატეგორია:ვანუატუ
კატეგორია:წყნარი ოკეანის კუნძულები
კატეგორია:ოკეანეთის კუნძულები
კატეგორია:ვანუატუს კუნძულები
კატეგორია:კუნძულები ანბანის მიხედვით
ბეთ ჰარტი

**ბეთ ჰარტი** (დ. 24 იანვარი, 1972, ლოს-ანჯელესი, კალიფორნია, აშშ) — ამერიკელი მომღერალი და სიმღერების ავტორი.

## ბიოგრაფია
ბეთ ჰარტი ლოს-ანჯელესთან ახლოს პასადენაში დაიბადა. მის ოჯახის ყველა წევრი მუსიკოსი იყო, რამაც დიდი გავლენა მოახდინა იმ ფაქტზე, რომ მომღერალმა ფორტეპიანოზე დაკვრა 4 წლიდან დაიწყო. როგორც თავად ამბობს, მისი პირველი შეხება ფორტეპიანოსთან მაშინ მოხდა, როდესაც ტელევიზიით ბეთჰოვენის მთავარის სონატა მოისმინა და მისი დაკვრა სცადა. ბეთი 11 წლის იყო, როდესაც მამა ნარკოტიკების შენახვისთვის დააკავეს, რასაც მშობლების განქორწინება მოჰყვა. ოჯახის დანგრევამ დიდი გავლენა იქონია მომღერალზე და მის დაზე, რომლებიც ნარკოტიკებზე დამოკიდებულები გახდნენ. მისი უფროსი და გადაჭარბებული დოზით გარდაიცვალა, რასაც ბეთი და დედა ძალიან განიცდიდნენ. აღნიშნულს ის სიმღერაში „Sister Heroine“ აღწერს. როგორც მომღერალი აცხადებს, რომ არა მუსიკის გაკვეთილები სკოლაში, ის ახლა ციხეში ან სხვა არასასიამოვნო ადგილას იქნებოდა. მან სწავლა ლოს-ანჯელესის ხელოვნების სკოლაში გააგრძელა, სადაც სიმღერას და ვიოლინოზე დაკვრას სწავლობდა.

ლოს-ანჯელესი საუკეთესო ადგილი იყო ნიჭის წარმოსაჩენად, რაც მან გამოიყენა. 20 წლის ასაკიდან ის უკრავდა ღამის კლუბებში, სადაც მან თავისი ბენდის წევრები გაიცნო და უკვე 1993 წელს პირველი ალბომი ჩაწერა სახელწოდებით *Beth Hart and the Ocean of Souls*, თუმცა გარკვეული მიზეზების გამო გაყიდვაში ვერ გავიდა, სწორედ ამიტომ მომღერლის სადებიუტო ალბომად შეიძლება ჩაითვალოს 1996 წელს გამოშვებული ალბომი *Immortal*. დღეისათვის მას შვიდი ალბომი აქვს გამოშვებული. მომღერალი მსოფლიოს დიდმა ნაწილმა მისი 1999 წლის სინგლის „LA Song (Out of This Town)“ შემდეგ გაიცნო, რომელიც ამერიკულ ტელესერიალ „ბევერლი ჰილზი, 90210-ის“ წყალობით გახდა ცნობილი.

### პირადი ცხოვრება
მომღერალი დაქორწინებულია სკოტ გუეცკოვზე, რომლის დახმარებითაც ნარკომანია დაამარცხა.

## დისკოგრაფია 
* *Beth Hart and the Ocean of Souls* (1993)
* *Immortal * (1996)
* ''Screamin' for My Supper* (1999)
* *Leave the Light On* (2003)
* *37 Days* (2007)
* *My California* (2010)
* *Bang Bang Boom Boom* (2012)
* *Seesaw*, ჯო ბონამასასთან ერთად (2013)
* *Live in Amsterdam*, ჯო ბონამასასთან ერთად (2014)
* *Better Than Home* (2015)
* *Fire on the Floor* (2016)
* *Black Coffee* (2018)
* *War in My Mind* (2019)
* *A Tribute to Led Zeppelin* (2022)
* *You Still Got Me'' (2024)

## რესურსები ინტერნეტში 
* ოფიციალური საიტი

კატეგორია:ამერიკელი როკ-მომღერლები
კატეგორია:დაბადებული 1972
კატეგორია:დაბადებული 24 იანვარი
კატეგორია:ცოცხალი ადამიანები
გელაზი

მინიატიურა|კალოზე შემდგარი გელაზი ურმისთვლით
**გელაზი**  — მთლიანი ქვისგან გამოთლილი 1,5-2 მეტრი დიამეტრის ქვის ბორბალი, რომელიც გამოიყენებოდა ზეთსახდელებში. ძირითადად გვხვდება თრიალეთსა და ჯავახეთში.

გელაზი სელის ზეთის დაწნეხვის მეორე საფეხურთანაა დაკავშირებული. იგი მთლიანი ქვისაგან გამოთლილი ბორბალია, რომელსაც წისქვილის ქვის მსგავსად შუაში გამჭოლი ნაჩვრეტი აქვს ამოჭრილი, ხოლო წისქვილის ქვისაგან განსხვავებით შუაში ნაჩვრეტის ირგვლივ ოთხკუთხედი ღარია დატანებული. ნაჩვრეტში გაყრილია უღლის ერთი ბოლო, ხოლო მეორეში სახედარი პირუტყვი. გამწევი ძალა ატრიალებს ფიქალი ქვებისაგან აგებულ კალოზე ვერტიკალურად მდგარ გელაზს, რის შედეგადაც იწნეხება მოხალული მარცველული.

გელაზი თავისი დანიშნულებით არასოდეს არ გამოიყენებოდა მარცვლეულის დასაფქვავად წისქვილში, როგორც ამას ზოგიერთი მეცნიერი მიიჩნევდა. ყველგან იქ სადაც ვხვდებით გელაზის ქვებს, ნიშნავს რომ იმ ადგილას ადრე მოყავდაათ სელი და განვითარებული იყო სელის ზეთის გამოხდა.

## ლიტერატურა
* 

კატეგორია:სამეურნეო ინვენტარი
სომხური არქიტექტურის შესწავლის ფონდი

**სომხური არქიტექტურის შესწავლის ფონდი** დაარსდა აახენში (გერმანია) 1982 წელს, როგორც არაკომერციული საზოგადოებრივი ორგანიზაცია, პროფესორ-დოქტორ არმენ ჰახნაზარიანის მხრიდან. ამერიკის შეერთებული შტატების ფილიალი დაარსდა კალიფორნიაში 1996 წელს. სომხეთის ფილიალი დაარსდა 1998 წელს და დარეგისტრირდა, როგორც საზოგადოებრივი ორგანიზაცია (2010 წლიდან დარეგისტრირდა, როგორც ფონდი).

## კვლევები 
„სომხური არქიტექტურის შესწავლის ფონდი“ იკვლევს და ასაბუთებს ისტორიულ სომხეთში არსებულ სომხურ ხუროთმოძღვრულ ძეგლებს. ამ კვლევების შედეგად 2023 წლის მდგომარეობით მას გააჩნია 650 000 მეტი გაციფრებული სურათებით, მოკლემეტრაჟიანი ფილმები, ნახაზებით და სხვა დოკუმენტებით მდიდარი არქივი. ოორგანიზაცია ახორციელებს სომხეთისა და არცახის ტერიტორიაზე არსებული კულტურული მემკვიდრეობის შეკეთებას და შენახვას. სამველ კარაპეტიანის ხელმძღვანელობით არსებული ფონდის სომხეთის ფილიალი ახორციელებს კვლევით მოღვაწეობას, რის შედეგადაც გამოცემულ იქნა წიგნები, ბუკლეტები,  ჟურნალი „ვარძქ“. ფონდი აგრეთვე  ახორციელებს დოკუმენტური ფილმების შექმნას.

## რესურსები ინტერნეტში 
* ოფიციალური გვერდი
* “სომხური არქიტექტურის შესწავლის ფონდის” მონაცემთა ბაზა 
* ფილმები
* გვერდი Facebook-ში

კატეგორია:სომხური კულტურა
კატეგორია:ორგანიზაციები ანბანის მიხედვით
დარიო შიმიჩი

**დარიო შიმიჩი** ( დ. 12 ნოემბერი, 1975, ზაგრები) — ხორვატი ვეტერანი ფეხბურთელი, ხორვატიის ეროვნული ნაკრების შემადგენლობაში ითამაშა ექვს დიდ სანაკრებო ტურნირზე და ასჯერ იასპარეზა ნაკრების რიგებში. არის მსოფლიო ჩემპიონატის ბრინჯაოს პრიზიორი (1998).

## რესურსები ინტერნეტში 
*Official website 
*

კატეგორია:ხორვატი ფეხბურთელები
კატეგორია:დაბადებული 1975
კატეგორია:დაბადებული 12 ნოემბერი
კატეგორია:ლიგა 1-ის ფეხბურთელები
კატეგორია:ცოცხალი ადამიანები
რიზენშნაუცერი

**რიზენშნაუცერი (დიდი შნაუცერი)** () — ძაღლის ჯიში, რომელიც გამოყვანილია გერმანიაში შუა საუკუნეებში.

გერმანული შნაუცერებიდან ყველაზე ძლიერი ეს საიმედო ძაღლები მიიღეს მიტელშნაუცერების ზომების გაზრდის გზით. ოდესღაც რიზენშნაუცერი სამხრეთ გერმანიის ჩვეულებრივი მეცხვარე ძაღლი იყო თუმცა რთულ პერიოდში ამ ძაღლის პოპულარობა შემცირდა, რადგან ბევრი საკვები სჭირდებოდა. XIX საუკუნის ბოლოს რიზენშნაუცერის პოპულარობამ კვლავ მოიმატა, ამასთან მას იყენებდნენ როგორც მონადირესაც. მიუხედავად იმისა, რომ ამ ჯიშის ძაღლები ძლიერი და ამტანები არიან, მათ ხშირად აქვს მხრის და მენჯ-ბარძაყის სახსრების ართრიტი. 

მათ არ სჭირდებათ დიდი ფიზიკური დატვირთვა, რაც ქალაქის პირობებისთვის მისაღებს ხდის. საკუთარი ტერიტორიის დაცვისას რიზენშნაუცერს შეუძლია დაუფიქრებლად გამოიყენოს ძალა. ის კარგად ეგუება სიცივეს, ადვილად იწვრთნება და კარგი მოდარაჯეა, თუმცა ცუდად ეგუება სხვა ძაღლებს. აქვს ძლიერი წინა ფეხები, უხეში და გრძელი წვერი. ბალნის შეფერილობა შეიძლება იყოს შავი-ნაცრისფრით ან შავი.

## რესურსები ინტერნეტში
* რიზენშნაუცერი  (ინგლისური)

კატეგორია:მეცხვარე და მოდარაჯე ძაღლები
კატეგორია:გერმანული წარმოშობის ძაღლის ჯიშები
DJ Jazzy Jeff & The Fresh Prince

**DJ Jazzy Jeff & The Fresh Prince** — ჰიპ-ჰოპ დუეტი ფილადელფიიდან (პენსილვანია). მასში შედიოდნენ რეპერი უილ სმითი და DJ Jazzy Jeff. ერთმანეთის გაცნობის შემდეგ, კლერენს ჰოლმსთან (Ready Rock C) ერთად მათ ადგილობრივ სცენაზე წარმატება მოიპოვეს. ჰოლმსმა ჯგუფი 1990 წელს დატოვა და 1999 წელს სასამართლოშიც უჩივლა.

1989 წელს DJ Jazzy Jeff & The Fresh Prince იყო პირველი ჰიპ-ჰოპში, რომელსაც მიენიჭა გრემი (სიმღერისთვის „Parents Just Don't Understand“), თუმცა მათი ყველაზე წარმატებული სინგლი იყო „Summertime“, რომელმაც ჯგუფს მეორე გრემი მოუპოვა და *Billboard* Hot 100-ის მე-4 პოზიციამდე ავიდა. უილ სმითი და DJ Jazzy Jeff  (ჯეფ ტაუნზი) დღემდე მეგობრები არიან და აცხადებენ, რომ შემოქმედებითად არ დაშლილან, ვინაიდან ტაუნზი მონაწილეობს სმითის სოლო პროექტში. როგორც ჯგუფს, აშშ-ში გაყიდული აქვთ 5.5 მილიონი ალბომი.

## დისკოგრაფია
**Rock the House* (1987)
*''He's the DJ, I'm the Rapper* (1988)
**And in This Corner...* (1989)
**Homebase* (1991)
**Code Red'' (1993)

## რესურსები ინტერნეტში
*
*
*
*DJ Jazzy Jeff & The Fresh Prince - სამოყვარულო საიტი
*ფრანგული ბლოგი DJ Jazzy Jeff-ის და უილ სმითის შესახებ 

## სქოლიო
კატეგორია:Jive Records-ის შემსრულებლები
კატეგორია:1985 წელს ჩამოყალიბებული ჯგუფები
კატეგორია:1994 წელს დაშლილი ჯგუფები
კატეგორია:ამერიკული ჰიპ-ჰოპ ჯგუფები
კატეგორია:გრემის ჯილდოს მფლობელები
ხაიმე II (მაიორკა)

**ხაიმე II** (; დ. 31 მაისი, 1243 — გ. 29 მაისი, 1311) — მაიორკის მეფე, სერდანისა და რუსილიონის გრაფი 1276-1311 წლებში. ხაიმე I დამპყრობელისა და იოლანდა უნგრელის შვილი.

## ბიოგრაფია 
ხაიმე I-ის გარდაცვალების შემდეგ მისი სამფლობელო გაიყო ვაჟებზე ხაიმე II-მ მიიღო 4-დან 3 ბალეარის კუნძულები (მალიორკა, ივისა და ფორმენტერა), რუსილიონის საგრაფო და სერდანის საგრაფო, ასევე მონპელიეს სენიორია, ომელასის საბარონო და კარლადესის სავიკონტო. ამ სახელმწიფოებრივმა გაერთიანებებმა ერთად ჩამოაყალიბეს არაგონის ვასალი მაიორკის სამეფო. გარდა ამისა ხაიმე II ხარკს უხდიდა ბალეარის მეოთხე კუნძულ მენორკაზე გაბატონებულ მუსლიმებს. ამგვარად მისი გავლენის ქვეშ უფრო მეტი ტერიტორია აღმოჩნდა ვიდრე მისი ძმის პედრო არაგონელის ხელში.

ძმის გარდაცვალების შემდეგ ხაიმეს აღარ უნდოდა დარჩენილიყო არაგონის ვასალად. გაერთიანდა საფრანგეთის მეფე ფილიპ III-ს და რომის პაპ მარტინ IV-ს არაგონის ახალი მეფის, თავისი ძმისშვილის ალფონსო III-ის წინააღმდეგ, თუმცა 1285 წელს ფორმიგესის ბრძოლაში დამარცხდა. ალფონსო III-მ მოახდინა ბალეარის კუნძულების ანექსია. 1287 წელს არაბებისაგან მენორკაც გაათავისუფლა. 

1295 წელს რომის ახალი პაპის ბონიფაციუს VIII-ის შუამდგომლობით ბალეარის კუნძულები ხაიმე II-ს დაუბრუნდა. ამის შემდეგ მას აღარ უბრძოლია. დარჩენილი პერიოდი მან ქალაქების გამაგრებას და ეკონომიკის გაძლიერებას მოანდომა. მან ჩაატარა ფულის რეფორმა, ხელი შეუწყო ხალხური ხელნაკეთების განვითარებას, ეკლესიებისა და სასახლეების მშენებლობას პერპინიანში და პალმაში. დააარსა დიპლომატიური საკონსულოები გრანადასა და ჩრდილოეთ აფრიკაში.

## რესურსები ინტერნეტში
* Jaime II el Justo en la web del **Centro Virtual Cervantes** dedicado a la **Monarquía Hispánica**
* Genealogía de los Reyes de Mallorca 

კატეგორია:მაიორკის მეფეები
კატეგორია:დაბადებული 31 მაისი
კატეგორია:დაბადებული 1243
კატეგორია:გარდაცვლილი 29 მაისი
კატეგორია:გარდაცვლილი 1311
კატეგორია:ბარსელონის დინასტია
კატეგორია:დაბადების წელი უცნობია
ულოია (კოლუმბია)

**ულოია** () — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 1.416 მეტრზე. 2005 წლის მონაცემებით, მოსახლეობა 5 166 ადამიანს შეადგენდა, სიმჭიდროვე 114.8 ადამიანი კმ²-ზე. ფართობი 45 კმ²-ია.

## იხილეთ აგრეთვე
* კოლუმბიის ქალაქების სია

## რესურსები ინტერნეტში
**კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი*  
**statoids.com-ის მონაცემები*

კატეგორია:ვალიე-დელ-კაუკის დეპარტამენტის მუნიციპალიტეტები და ქალაქები